Neue Künstlervereinigung München
Neue Künstlervereinigung München (NKVM), (alamaneg a dalvez : Kevredigezh nevez arzourien München) a oa ur gevredigezh arzourien bodet tro-dro da Vassily Kandinsky. Krouet e voe e München e 1909. Diwarni e vo krouet Der Blaue Reiter.

Istor
Krouet e voe NKVM gant Vassily Kandinsky, Alexej von Jawlensky, Marianne von Werefkin, Gabriele Münter, Adolf Erbslöh hag Alexander Kanoldt. An holl anezho a oa o studiañ an arzoù e München. 
Teir diskouezadeg a voe aozet gant ar strollad e 1909, 1910 ha 1911 :
 diskouezadeg kentañ : oberennoù krouerien ar gevredigezh hag arzourien pedet ganto
 eil diskouezadeg : digoret da arzourien c'hall pe rusian evel Pablo Picasso ha Georges Braque.
 trede diskouezadeg : hini ebet pe dost eus ar o doa diskouezet o oberennoù en div ziskouezadeg kentañ, dreist-holl tud Der Blaue Reiter hag o doa aozet o diskouezadeg dezho er memes lec'h, peogwir e oa savet bec'h etre izili NKVM.

Diskouezadeg kentañ : "Turnus 1909-1910"
E katalog an diskouezadeg kentañ e kaver 128 oberenn gant 16 arzour : Paul Baum, Wladimir von Bechtejeff, Erma Bossi, Dresler, Eckert, Erbslöh, Pierre Girieud, Hofer, Jawlensky, Kandinsky, Kanoldt, Kogan, Alfreds Kubin, Münter, Pohle, Werefkin, hag ivez 14 skeudenn ha listenn priz an oberennoù. Kroget e voe e München, hag goude-se e nav c'hêr all :

 1añ a viz Kerzu 1909 : Moderne Galerie Heinrich Thannhauser, München
 Brünn
 Elberfeld
 Barmen
 Hamburg
 Düsseldorf
 Wiesbaden 
 Schwerin
 Frankfurt am Main.
Dre vras e vo degemeret fall gant ar gazetennerien.

Eil diskouezadeg : "Turnus 1910-1911"
Er c'hatalog ez eus 115 oberenn gant 29 arzour : Bechtejew, Bossi, Braque, Derain, Kees van Dongen, Durio, Erbslöh, Le Fauconnier, Girieud, Haller, Hoetger, Jawlensky, von Kahler, Kandinsky, Kanoldt, Kogan, Kubin, Alexander Mogilewski, Münter, Nieder, Picasso, Rouault, Scharff, de Vlaminck, Werefkin, David Burljuk, Wladimir Burljuk, Denissoff, Soudbinine, hag ivez ugent skeudenn ha div bajennad bruderezh. Kregiñ a reas d'ar 1añ a viz Gwengolo 1910 e Moderne Galerie München, ha goude-se e eizh kêr all :

Moderne Galerie, München
Karlsruhe, Mannheim
Hagen
Paul Cassirer, Berlin 
Leipzig
Galerie Arnold, Dresden
München, Weimar
Neue Secession Berlin

Trede diskouezadeg : "Turnus 1911-1912"
En trede diskouezadeg e voe kinniget 58 livadur gant 8 arzour : Erma Barrera-Bossi, Wladimir von Bechtejeff, Adolf Erbslöh, Pierre Girieud, Alexej von Jawlensky, Alexander Kanoldt, Mossey Kogan ha Marianne von Werefkin, hag 8 skeudenn – unan gant pep hini anezho. Kregiñ a reas d'an 18 a viz Kerzu 1911 e Moderne Galerie München. Eizh pe nav lec'h all a oa bet raktreset, met soñjal a reer e chomas a-sav goude an eil hini.
 8 a viz Kerzu 1911 - 1añ a viz Genver 1912 : Moderne Galerie, München
 Zürich ha Bremen (?)
 Köln
 Elberfeld
 Mannheim
 München, Secession
 Heidelberg
 Frankfurt am Main
 Jena
 Breslau

Notennoù

Daveoù
 Hoberg, Annegret, & Friedel, Helmut (ed.): Der Blaue Reiter und das Neue Bild, 1909-1912, Prestel, München, London & New York, 199,9 ISBN 3-7913-2065-3
Das Neue Bild, embannet gant NKVM e 1911 

Istor an arz
Arzoù